Държавен вестник, бр. 58, 2024 г., стр. 45

БРОЙ  58	
Д Ъ Р Ж А В Е Н  В Е С Т Н И К 	
СТР.  45   
ЗАПОВЕД № РД-9Р-11
от 8 април 2024 г.
На основание чл. 14, ал. 1, т. 2 и чл. 65, ал. 1, 
т. 3 от Закона за културното наследство (ЗКН), 
чл. 65, чл. 66, ал. 1, чл. 69, ал. 1, т. 1 и чл. 71 от 
Административнопроцесуалния кодекс, Заповед 
№ РД-09-940 от 6.11.2023 г. на министъра на кул­
турата, предложение на директора на НИНКН с 
вх. № 33-00-904/18.10.2023 г. ведно с фиш № 2 по 
чл. 28 от Наредба № 3 от 10.07.2019 г., решение 
по т. 1 на Специализирания експертен съвет за 
опазване на недвижимите културни ценности 
(СЕСОНКЦ), назначен със Заповед № РД-09-
866 от 24.10.2023 г. на министъра на културата, 
от протокол № 105 на заседание на СЕСОНКЦ, 
състояло се на 28 – 29.12.2023 г. и 4.01.2024 г., 
одобрен от министъра на културата с рег. № ПР-
11/12.02.2024 г., и уведомление по чл. 26, ал. 1 от 
АПК с изх. № 33-00-904/21.03.2024 г. нареждам:
1. Предоставям статут и определям режими 
за опазване (териториален обхват – граници, 
охранителна зона и предписания за опазване) 
на обект „Жилищна сграда на наследниците 
на Тодор Хаджипетров“, ул. Шести септември 
№ 49, с идентификатор 68134.104.64.1 по КККР 
на гр. София, община Столична, област София-
град, с класификация на единична историческа 
недвижима културна ценност от Новото време, 
с категория „за сведение“.
1.1. Определям режими за опазване на недви­
жимата културна ценност, както следва:
1.1.1. Териториален обхват и граници на еди­
ничната недвижима културна ценност (ЕНКЦ):
Обектът – сграда с идентификатор 68134.104.64.1, 
попада в поземлен имот с идентификатор 
68134.104.64 по КККР на гр. София, одобрен със 
Заповед № РД-18-33 от 15.06.2010 г. на изпълни­
телния директор на АГКК.
1.1.2. Териториален обхват и граници на 
охранителната зона на единичната недвижима 
културна ценност:
Няма необходимост от охранителна зона, тъй 
като обектът е част от ГНКЦ „Жилищна зона 
„Център“ (Ж-2), гр. 34 в София, декларационно 
писмо на НИПК № 4469/22.08.1986 г., и „Ансамбъл 
ул. 6-ти септември“, кв. 427 и 429, декларационно 
писмо на НИПК № 4245/13.12.1990 г., актуализира­
ни граници с писмо на НИПК № 6548/3.08.1999 г.
2. Предписания за опазване:
2.1. Предписания за опазване на територията 
на ЕНКЦ:
Изисква се:
– съхранение на уличната/западната фасада 
на обекта;
– сградата да бъде обозначена с паметна плоча 
за делото на проф. Андрей Сахатчиев.
Допуска се:
– обособяване на историческа сбирка/екс­
позиция за живота и делото на проф. Андрей 
Сахатчиев;
– надстрояване и пристрояване на обекта;
– при бъдещи инвестиционни намерения за­
падната фасада да бъде вкомпонирана или при 
невъзможност за нейното конструктивно укрепва­
не – възпроизведена по подходящ начин в новия 
обем, като бъде ясно разграничена и четима;
– новите обеми да бъдат в характера на застроя­
ване на ансамбъла, без да нарушават неговото 
възприемане;
– всички намеси се доказват с проекти, съ­
гласувани по реда на действащата нормативна 
уредба и съобразени с територията, в която 
попада обектът.
2.2. Общи предписания.
След приключване на процедурата по предос­
тавяне на статут на обекта определените граници 
и предписания за опазване на територията на 
недвижимата културна ценност следва да бъдат 
отразени в общите и подробните устройствени 
планове на населеното място съгласно изисква­
нията на чл. 79, ал. 6 от ЗКН.
Обектът да бъде отразен в кадастралната карта 
съгласно Наредба № РД-02-20-5 от 15.12.2016 г. за 
съдържанието, създаването и поддържането на 
кадастралната карта и кадастралните регистри 
(ДВ, бр. 4 от 2017 г.). Столичната община следва 
да уведоми заинтересованите лица.
3. Основни съображения за издаване на акта:
С писмо с вх. № 33-00-904/18.10.2023 г. дирек­
торът на НИНКН внася в Министерството на 
културата предложение по чл. 64, ал. 1 от ЗКН с 
приложен фиш № 2 по чл. 28 от Наредба № 3 от 
10.07.2019 г., съдържащ заключителна оценка за 
предоставяне на статут на единична недвижима 
културна ценност, с посочени следните мотиви 
за предложението:
Сградата е представителна за богатата бур­
жоазна къща от началото на 20-те години на 
ХХ в. Типичен представител на сецесиона. Тя 
е свидетелство за историческото развитие на 
града, устройствените принципи, традиционния 
мащаб, структура и естетика на градската среда 
от началото на 20-и век. Има значение за уличния 
фронт и ансамбъла като цяло главно със своето 
разположение навътре в имота, със своята обем­
но-пространствена структура и мащаб.
Обектът е типичен представител на градска­
та резиденция от началото на XX век в София. 
Пострадала при бомбардировките през 1944 г., 
когато е изгорял покривът и е била разрушена 
част от западната фасада.
Обектът е важен за историята на града, тъй 
като е бил изграден от управителя на фабриката 
на Иван Калпазанов, видния габровски търговец 
Тодор Хаджипетров, а неговата дъщеря се омъжва 
за проф. Андрей Сахатчиев – български лекар, 
рентгенолог, физиотерапевт и онколог – осново­
положник на рентгенологичната, радиологичната, 
радиотерапевтичната и онкологичната школа в 
България.
Проф. Андрей Сахатчиев – първият български 
рентгенолог, през 30-те години на XX век в пар­
тера на сградата разполага първия в България 
рентгенов апарат и кабинет.
Сахатчиев е написал първите учебници по 
рентгенология за студенти. Има над 30 научни 
публикации в областта на рентгеновата физика, 
диагностика, терапия и физиотерапия. Съосно­
вател и директор (1926 – 1947) на Института по 
физиотерапия и радиология. През 1937 г. създава 
Противораковия център при Медицинския фа­
култет на Софийския университет.